ai4bharat/Pralekha huggingface dataset:
માર્ગ પરિવહન અને રાજમાર્ગ મંત્રાલય
કેન્દ્રીય ગૃહ મંત્રાલયના કંટ્રોલ રૂમનો ઉપયોગ ખાલી ટ્રકો સહિત માલવાહક વાહનોની અવરજવર માટે ડ્રાઇવરો અને ટ્રાન્સપોર્ટરોની ફરિયાદો/ પ્રશ્નોના ઉકેલ માટે કરવામાં આવશે
MoRTHના અધિકારીઓને MHAના કંટ્રોલ રૂમમાં નિયુક્ત કરવામાં આવ્યા છે
મદદ માટે MHA હેલ્પલાઇન નંબર 1930 અને NHAI હેલ્પલાઇન નંબર 1033નો ઉપયોગ કરી શકાશે
સમગ્ર દેશમાં લૉકડાઉન દરમિયાન એક રાજ્યથી બીજા રાજ્યમાં ખાલી ટ્રકો સહિત માલવાહક વાહનોની અવરજવર માટે ડ્રાઇવરો/ ટ્રાન્સપોર્ટરોની ફરિયાદો/ પ્રશ્નોનું નિરાકરણ ઝડપથી થાય તેવા આશયથી કેન્દ્ર સરકારે કેન્દ્રીય ગૃહ મંત્રાલયના કંટ્રોલ રૂમનો ઉપયોગ કરવાનો નિર્ણય લીધો છે જ્યાં માર્ગ પરિવહન અને ધોરીમાર્ગ મંત્રાલય ના અધિકારીઓને પણ આ હેતુથી નિયુક્ત કરવામાં આવી રહ્યા છે.
લૉકડાઉન માટે કેન્દ્રીય ગૃહ મંત્રાલયના કંટ્રોલ રૂમનો નંબર 1930 લૉકડાઉનના સમય દરમિયાન ડ્રાઇવરો અને ટ્રાન્સપોર્ટરોને તેમની ફરિયાદો નોંધાવવા માટે ઉપલબ્ધ કરાવવામાં આવ્યો છે. વધુમાં NHAIનો હેલ્પલાઇન નંબર 1033 પણ રાષ્ટ્રીય ધોરીમાર્ગ સંબંધિત ફરિયાદો નોંધાવવા માટે ઉપલબ્ધ કરાવવામાં આવ્યો છે. MoRTH, NHAI, રાજ્યો/ કેન્દ્ર શાસિત પ્રદેશોના ટ્રાન્સપોર્ટ વિભાગો, ટ્રાન્સપોર્ટ સંગઠનો ડ્રાઇવરો અને ટ્રાન્સપોર્ટરોને જરૂર માહિતી પૂરી પાડવા માટે યોગ્ય પગલાં લેશે. ગૃહ મંત્રાલયના કંટ્રોલ રૂમમાં નિયુક્ત કરવામાં આવેલા MoRTHના અધિકારીઓ ટ્રાન્સપોર્ટ ક્ષેત્ર/ ડ્રાઇવરો સંબંધિત સમસ્યાઓ/ ફરિયાદોના નિવારણ માટે મદદરૂપ થશે. MoRTHના અધિકારીઓ આવી પ્રાપ્ત થયેલી ફરિયાદોનો દૈનિક અહેવાલ પણ તૈયાર કરશે.
અહીં નોંધનીય છે કે, લૉકડાઉન દરમિયાન સમગ્ર હેરફેરની કામગીરીનું સંચાલન ગૃહ મંત્રાલય દ્વારા બહાર પાડવામાં આવેલા આદેશ અને માર્ગદર્શિકાઓ દ્વારા કરવામાં આવે છે.
આમાં માલવાહક વાહનોની અવરજવર સંબંધિત ડ્રાઇવરો અને ટ્રાન્સપોર્ટરોની ફરિયાદોનું નિવારણ લાવવામાં આવે છે જેમાં ખાલી ટ્રકો અને ડ્રાઇવર/ ક્લિનરોને તેમના રહેઠાણથી ટ્રક સુધી અને પાર્કિંગ વિસ્તારથી ઘર સુધી આવનજાવન તેમજ આંતર રાજ્ય હેરફેર સંબંધિત ફરિયાદોનું પણ નિવારણ લાવવામાં આવે છે.
આ વ્યવસ્થાતંત્રથી કોવિડ-19 મહામારીના કારણે ભારતમાં લાગુ કરવામાં આવેલા લૉકડાઉન દરમિયાન તમામ રાજ્યો/ કેન્દ્ર શાસિત પ્રદેશોમાં માલવાહક વાહનોનું આવનજાવન વિના અવરોધે થઇ શકે તે સુનિશ્ચિત કરવામાં ખૂબ મોટી મદદ મળશે તેવી અપેક્ષા રાખવામાં આવે છે.
GP/DS
(
પ્રધાનમંત્રીનું કાર્યાલય
પ્રધાનમંત્રી અને મોઝામ્બિકના રાષ્ટ્રપતિ ફિલિપ જૈસિન્ટો ન્યૂસી વચ્ચે ટેલીફોન પર ચર્ચા થઇ
પ્રધાનમંત્રીએ આજે મોઝામ્બિકના રાષ્ટ્રપતિ મહામહિમ ફિલિપ જૈસિન્ટો ન્યૂસી સાથે ટેલીફોન પર વાર્તાલાપ કર્યો હતો.
બંને નેતાઓએ પોત પોતાના દેશમાં કોવિડ-19 મહામારીના કારણે ઉભી થયેલી પડકારજનક સ્થિતિ અંગે ચર્ચા કરી હતી. આરોગ્ય કટોકટીના આ સમયમાં મોઝામ્બિકને આવશ્યક દવાઓ અને ઉપકરણો સહિત શક્ય હોય તે પ્રકારે મદદ કરવા માટે પ્રધાનમંત્રીએ ભારત વતી ઇચ્છા વ્યક્ત કરી હતી. રાષ્ટ્રપતિ ન્યૂસીએ આરોગ્ય સંભાળ અને ફાર્માસ્યુટિકલ પૂરવઠાઓના ક્ષેત્રમાં બંને દેશો વચ્ચે નીકટતાપૂર્વકના સહકારની પ્રશંસા કરી હતી.
બંને મહાનુભવોએ મોઝામ્બિકમાં ભારતીય રોકાણ અને વિકાસની પરિયોજનાઓ સહિત અન્ય મહત્વપૂર્ણ મુદ્દાઓ પર પણ ચર્ચા કરી હતી. પ્રધાનમંત્રીએ મોઝામ્બિકમાં કોલસા અને કુદરતી વાયુના ક્ષેત્રમાં ભારતીય કંપનીઓ દ્વારા મોટાપાયે કરવામાં આવેલી પ્રતિબદ્ધતાઓની નોંધ લઇને મોઝામ્બિકને આફ્રિકામાં એકંદરે ભારતની ભાગીદારીમાં એક મહત્વપૂર્ણ આધારસ્તંભ ગણાવ્યું હતું.
બંને નેતાઓએ સંરક્ષણ ક્ષેત્રે બંને દેશો વચ્ચે વિકસી રહેલા દ્વિપક્ષીય સંબંધો અંગે સંતોષની લાગણી વ્યક્ત કરી હતી. પ્રધાનમંત્રીએ ઉત્તર મોઝામ્બિકમાં ત્રાસવાદી ઘટનાઓ અંગે રાષ્ટ્રપતિ ન્યૂસીની ચિંતા અંગે પણ ચર્ચા કરી હતી અને મોઝામ્બિકની પોલીસ અને સુરક્ષા દળોની ક્ષમતા નિર્માણ સહિત શક્ય હોય તે તમામ પ્રકારે સહકાર આપવાની તૈયારી દર્શાવી હતી.
મોઝામ્બિકમાં વસતા ભારતીયો અને ભારતીય મૂળના લોકોની સુરક્ષા અને સલામતી સુનિશ્ચિત કરવા માટે મોઝામ્બિકના પ્રશાસને કરેલા પ્રયાસો બદલ પ્રધાનમંત્રીએ વિશેષરૂપે આભાર વ્યક્ત કર્યો હતો.
બંને નેતાઓ એ વાત સહમત થયા હતા કે, બંને રાષ્ટ્રના નેતાઓ વર્તમાન સમયમાં ચાલી રહેલી મહામારીના સમયમાં વધુ પારસ્પરિક સહકાર અને સહયોગની સંભાવનાઓ ચકાસવા માટે સંપર્કમાં રહેશે.
GP/DS
(
PIB Headquarters
કોવિડ-19 અંગે PIBનું દૈનિક બુલેટિન
-
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 168.47 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 14,35,569 થયું
- સક્રિય કેસનું ભારણ હાલમાં 3.42% છે
- સાજા થવાનો દર હાલમાં 95.39% નોંધાયો
- છેલ્લા 24 કલાકમાં 2,46,674 દર્દીઓ સાજા થયા, કુલ વધીને 4,00,17,088 દર્દીઓ સાજા થયા
- છેલ્લા 24 કલાકમાં ભારતમાં 1,49,394 નવા કેસ નોંધાયા
- દૈનિક પોઝિટિવીટી દર 9.27% પહોંચ્યો
- સાપ્તાહિક પોઝિટિવીટી દર હાલમાં 12.03% છે
- કુલ 73.58 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 16,11,666 ટેસ્ટ કરાયા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રીએ 'વિશ્વ પૃથ્વી દિવસ' નિમિત્તે TMPK દ્વારા આયોજિત 100,000 વૃક્ષારોપણ કાર્યક્રમની પ્રશંસા કરી
પ્રધાનમંત્રી શ્રી નરેન્દ્ર મોદીએ 'વિશ્વ પૃથ્વી દિવસ' નિમિત્તે તકમ મિસિંગ પોરીન કેબાંગ  દ્વારા આયોજિત 100,000 વૃક્ષારોપણ કાર્યક્રમની પહેલની પ્રશંસા કરી છે.
લખીમપુર ના લોકસભા સાંસદ શ્રી પ્રદાન બરુઆહના ટ્વીટના જવાબમાં, પ્રધાનમંત્રીએ ટ્વીટ કર્યું;
"ટકાઉ વિકાસને વેગ આપવાનો સારો પ્રયાસ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
અષાઢી પૂર્ણિમા- ધમ્મ ચક્ર દિવસના પ્રસંગે પ્રધાનમંત્રીના સંદેશાનો મૂળપાઠ
નમો બુધ્ધાય !
નમો ગુરૂભ્યો !
આદરણીય રાષ્ટ્રપતિજી,
અન્ય અતિથિગણ,
ભાઈઓ અને બહેનો,
આપ સૌને ધમ્મચક્ર પ્રવર્તન દિવસ અને આષાઢી પૂર્ણિમાના પ્રસંગે ખૂબ ખૂબ શુભેચ્છાઓ પાઠવુ છું. આજે આપણે ગુરૂ-પૂર્ણિમા પણ ઉજવીએ છીએ, અને આજના જ દિવસે જ ભગવાન બુધ્ધે બુધ્ધત્વની પ્રાપ્તિ પછી પોતાનું પ્રથમ જ્ઞાન દુનિયાને આપ્યું હતું. જ્યા જ્ઞાન છે, ત્યાં જ પૂર્ણતા છે, ત્યાં જ પૂર્ણિમા છે. અને ઉપદેશ આપનારા સ્વયં બુધ્ધ હોય તો સ્વાભાવિક છે કે જ્ઞાન સંસારના કલ્યાણનો પર્યાય બની જાય છે.ત્યાગ અને તિતિક્ષાનુ તપ ધરાવતા બુધ્ધ જ્યારે બોલે છે ત્યારે માત્ર શબ્દો જ નીકળતા નથી પણ ધમ્મચક્રનુ પ્રવર્તન થાય છે. આટલા માટે તેમણે માત્ર પાંચ શિષ્યોને જ પ્રવચન આપ્યું હતું, પણ આજે સમગ્ર દુનિયામાં તે શબ્દોના અનુયાયીઓ છે. બુધ્ધમાં આસ્થા રાખનારા લોકો છે.
સાથીઓ,
સારનાથમાં ભગવાન બુધ્ધે સમગ્ર જીવનનુ, સમગ્ર જ્ઞાનનુ સૂત્ર  આપણને સમજાવ્યુ હતું. તેમણે દુઃખ અંગે કહ્યુ, દુઃખના કારણ અંગે કહ્યુ હતું અને એ આશ્વાસન આપ્યું હતું કે દુઃખોથી જીતી શકાય છે અને તે જીતનો માર્ગ પણ તેમણે બતાવ્યો હતો. ભગવાન બુધ્ધે જીવન માટે અષ્ટાંગ સૂત્ર આપ્યું, આઠ મંત્ર આપ્યા. આ આઠ મંત્ર છેઃ સમ્માદિઠ્ઠી, સમ્મા સંકલ્પો,સમ્મા વાચા, સમ્મા કમ્મન્તો, સમ્મા- આજીવો, સમ્મા- વાયામો, સમ્માસતિ અને સમ્મા-સમાધિ આનો અર્થ થાય છે. સમ્યક દ્રષ્ટી, સમ્યક સંકલ્પ, સમ્યક વાણી, સમ્યક કર્મ, સમ્યક આજીવિકા, સમ્યક પ્રયાસ, સમ્યક મન, સમ્યક સમાધી એટલે કે મનની એકાગ્રતા. મન, વાણી અને સંકલ્પમાં, આપણા કર્મો અને પ્રયાસોમાં જો સમતુલા હોયતો આપણે દુઃખમાંથી નીકળીને સુખ હાંસલ કરી શકીએ છીએ. આ સમતુલા આપણને સારા સમયમાં લોક કલ્યાણની પ્રેરણા આપે છે અને મુશ્કેલ સમયમાં ધીરજ ધારણકરવાની તાકાત આપે છે.
સાથીઓ,
આજે કોરોના મહામારી સ્વરૂપે માનવતા સામે આવુ જ સંકટ છે. આવા સમયે ભગવાન બુધ્ધ આપણા માટે વધુ પ્રાસંગિક બની જાય છે. બુધ્ધના માર્ગે ચાલીને જ આપણે મોટામાં મોટા પડકારનો સામનો કરી શકીએ તેમ છીએ. ભારતે તે કરી બતાવ્યુ છે. બુધ્ધના સમ્યક વિચારો મુજબ દુનિયાના દેશો આજે એક- બીજાનો હાથ પકડી રહયા છે.એકબીજાની તાકાત બની રહયા છે. આ દિશામાં ‘ઈન્ટરનેશનલ બુધ્ધિષ્ટ ફેડરેશન’ની કેર વીથ પ્રેયર ઈનિશિયેટિવ પણ ખૂબ જ પ્રશંસનિય છે.
સાથીઓ, ધમ્મપદ કહે છે કે
न ही वेरेन वेरानि,
सम्मन्तीध कुदाचनम्।
अवेरेन च सम्मन्ति,
एस धम्मो सनन्ततो॥
આનો અર્થ થાય છે કે વેરથી વેર શાંત થતુ નથી, પણ વેર અવેરથી,શાંત થાય છે. મોટા મનથી, પ્રેમથી શાંત થાય છે. ત્રાસદીના સમયમાં દુનિયાએ પ્રેમની, સૌહાર્દની આ શાંતિનો અનુભવ કર્યો છે.બુધ્ધનુ આ જ્ઞાન, માનવતાનો આ અનુભવ જેમ જેમ સમૃધ્ધ બનતો જશે. તેમ વિશ્વ સફળતા અને સમૃધ્ધિની નવી ઉંચાઈઓને સ્પર્શી શકશે.
આવી કામના સાથે ફરી એક વાર આપ સૌને ખુબ ખુબ શુભેચ્છાઓ. તમે સ્વસ્થ રહો અને માનવતાની સેવા કરતા રહો!
ધન્યવાદ !
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીનું ચીનની યાત્રા પહેલા નિવેદન
નવી દિલ્હી, 26-04-2018
પ્રધાનમંત્રી શ્રી નરેન્દ્ર મોદી 27 થી 28 એપ્રિલ, 2018ના રોજ વુહાન, ચીનની યાત્રા કરશે. ચીન પ્રવાસના પ્રસ્થાન પહેલા પ્રધાનમંત્રીએ નીચે મુજબ નિવેદન આપ્યું હતું.
“હું પીપલ્સ રિપ્લિક ઑફ ચાઈનાના પ્રમુખ મહામહિમ શ્રી શી જીંગપિંગ સાથે એક અનૌપચારિક સંમેલન માટે 27-28 એપ્રિલ, 2018 દરમિયાન ચીનના વુહાનની યાત્રા કરીશ.
પ્રમુખ શી અને હું દ્વિપક્ષીય અને વૈશ્વિકસ્તરના મહત્વના મુદ્દાઓ પર વિચારોનું આદાન-પ્રદાન કરીશું. અમે રાષ્ટ્રીય વિકાસ માટે ખાસ કરીને વર્તમાન અને ભવિષ્યની આંતરરાષ્ટ્રીય સ્થિતિના સંદર્ભમાં અમારા સંબંધિત દ્રષ્ટિકોણ અને પ્રાથમિકતાઓ પર ચર્ચા કરીશું.
અમે વ્યૂહાત્મક અને દીર્ઘકાલિન દ્રષ્ટિકોણથી ભારત – ચીનના સંબંધોના વિકાસની પણ સમીક્ષા કરીશું.”
(Visitor Counter : 114
રેલવે મંત્રાલય
ભારતીય રેલવે કોવિડ-19 લૉકડાઉનના કારણે ઉભા થયેલા પડકારો હોવા છતાં ઊર્જા અને ઈન્ફ્રાસ્ટ્રક્ચર માટે જરૂરી ચીજવસ્તુઓ અને મહત્વના સામાન પહોંચાડવા માટે પોતાની માલવાહક કોરીડોર સેવાને સંપૂર્ણ રીતે કાર્યરત રાખી
૩ દિવસમાં અનાજ સામગ્રીના 7195 ડબ્બા, કોલસાના 64567 ડબ્બા, સ્ટીલના 3314 ડબ્બા અને પેટ્રોલિયમના 3838 ડબ્બાઓની હેરફેર કરવામાં આવી
છેલ્લા ત્રણ દિવસમાં 143458 માલવાહક ડબ્બાઓની હેરફેર કરવામાં આવી
કોવિડ-19ના કારણે સમગ્ર દેશમાં વ્યાપ્ત લૉકડાઉન દરમિયાન પણ ભારતીય રેલવે દ્વારા પોતાની માલવહન સેવાઓના માધ્યમથી જરૂરી ચીજવસ્તુઓની ઉપલબ્ધતાની ખાતરી કરવા માટેના પોતાના પ્રયત્નોને યથાવત ચાલુ રાખવામાં આવ્યા છે.
નાગરિકો માટે અને ઊર્જા તથા ઈન્ફ્રાસ્ટ્રક્ચર માટે મહત્વના સામાન માટે જરૂરી ચીજવસ્તુઓ સમયસર પહોંચાડી શકાય તે બાબતની ખાતરી કરવા માટે ભારતીય રેલવે દ્વારા કોવિડ-19નું લૉકડાઉન હોવા છતાં પોતાની માલવહન કોરીડોર સેવાઓને સંપૂર્ણપણે કાર્યરત રાખવામાં આવી છે અને તેના દ્વારા તે પરિવારના સભ્યો અને ઉદ્યોગો બંનેની જરૂરિયાતોને સફળતાપૂર્વક નિભાવી રહી છે.
છેલ્લા ૩ દિવસ દરમિયાન રેલવે દ્વારા અનાજ સામગ્રીના 7195 ડબ્બાઓ, કોલસાના 64567 ડબ્બાઓ, સ્ટીલના 3314 ડબ્બાઓ અને પેટ્રોલીયમના 3838 ડબ્બાઓ પહોંચાડવામાં આવ્યા છે. છેલ્લા ત્રણ દિવસ દરમિયાન કુલ 143458 માલસામાન ભરેલા ડબ્બાઓ ભરવામાં આવ્યા છે.
૩૦ માર્ચ 2020ના રોજ કુલ 726 રેક્સ/37526 ડબ્બાઓ ભરવામાં આવ્યા હતા જેમાંથી 466 રેક્સ/ 25617 ડબ્બાઓ જરૂરી ચીજવસ્તુ સામગ્રીના ભરવામાં આવ્યા હતા . તેમાં અનાજ સામગ્રીના 51 રેક્સ/ 2252 ડબ્બાઓ, ખાંડના 6 રેક્સ/252 ડબ્બા, મીઠાંના 8 ડબ્બા, ફળો અને શાકભાજીના 2 રેક્સ/63 ડબ્બાઓ, કોલસાના 376 રેક્સ/21628 ડબ્બાઓ અને પેટ્રોલીયમ પેદાશોના 31 રેક્સ/1414 ડબ્બાઓનો સમાવેશ થાય છે. ભરવામાં આવેલ અન્ય મહત્વના સામાનમાં સ્ટીલના 19 રેક્સ/840 ડબ્બાઓ અને ફર્ટીલાઈઝરના 18 રેક્સ/ 802 ડબ્બાઓનો સમાવેશ થતો હતો.
31 માર્ચ 2020ના રોજ કુલ 1005 રેક્સ/51755 ડબ્બાઓ ભરવામાં આવ્યા હતા જેમાંથી 598 રેક્સ/ 33265 ડબ્બાઓ જરૂરી માલસામાન માટેના ભરવામાં આવ્યા હતા. તેમાંઅનાજ સામગ્રીના 59 રેક્સ/ 2600 ડબ્બાઓ, ખાંડના 7 રેક્સ/293 ડબ્બાઓ, મીઠાંના 2 રેક્સ/84 ડબ્બાઓ, ફળો અને શાકભાજીના 2 રેક્સ/ 84 ડબ્બાઓ, કોલસાના 500 રેક્સ/ 28861 ડબ્બાઓ અને પેટ્રોલિયમ પેદાશોના 28 રેક્સ/ 1292 ડબ્બાઓનો સમાવેશ થાય છે. ભરવામાં આવેલ અન્ય મહત્વના સામાનમાં સ્ટીલના 40 રેક્સ/ 1789 ડબ્બાઓ અને ફર્ટિલાઇઝરના 31 રેક્સ/ 1287 ડબ્બાઓનો સમાવેશ થાય છે.
1લી એપ્રિલના રોજ કુલ 545 રેક્સ/54177 ડબ્બાઓભરવામાં આવ્યા હતા જેમાંથી 328 રેક્સ/ 17805 ડબ્બાઓ જરૂરી માલસામાન માટેના ભરવામાં આવ્યા હતા. તેમાં અનાજ સામગ્રીના 54 રેક્સ/ 234૩ ડબ્બાઓ, ખાંડના 5 રેક્સ/210 ડબ્બાઓ, ફળો અને શાકભાજીના 1 રેક/ 42 ડબ્બાઓ, કોલસાના 244 રેક્સ/ 14078 ડબ્બાઓ અને પેટ્રોલિયમ પેદાશોના 24 રેક્સ/1132 ડબ્બાઓનો સમાવેશ થાય છે. ભરવામાં આવેલ અન્ય મહત્વના માલસામાનમાં સ્ટીલના 16 રેક્સ/685 ડબ્બાઓ અને ફર્ટિલાઇઝરના 17 રેક્સ/761 ડબ્બાઓનો સમાવેશ થાય છે.
અગાઉ ઘણા ટર્મિનલ પોઈન્ટ્સ પર સામાનને ચઢાવવા અને ઉતારવા માટે રેલવે દ્વારા જે સમસ્યાઓનો સામનો કરવામાં આવી રહ્યો હતો તેને અસરકારક રીતે ઉકેલી દેવામાં આવી છે. ગૃહ બાબતોના મંત્રાલય સહિત ભારતીય રેલવે આ પ્રકારની જો કોઈ સમસ્યાઓ ઉઠે તો તેને ઉકેલવા માટે રાજ્ય સરકારો સાથે સતત સંપર્કમાં છે.
GP/RP
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અપડેટ
રાજ્યો/કેન્દ્રશાસિત પ્રદેશોમાં 25 કરોડથી વધુ રસી પૂરી પાડવામાં આવી
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.33 કરોડથી વધુ રસી ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ-19 રસીકરણની ઉદાર અને ઝડપી તબક્કા-3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 25 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 23,74,21,808 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.33 કરોડ  થી વધુ કોવિડ રસી ઉપલબ્ધ છે.
ઉપરાંત 3 લાખ થી વધુ  રસીના ડોઝ પહોંચાડવામાં આવશે, જે આગામી 3 દિવસની અંદર રાજ્યો / કેન્દ્રશાસિત કેન્દ્રો દ્વારા પ્રાપ્ત કરવામાં આવશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 167
પ્રધાનમંત્રીનું કાર્યાલય
કોરિયા પ્રજાસત્તાકના રાષ્ટ્રપતિ સાથે પ્રધાનમંત્રીની મુલાકાત
પ્રધાનમંત્રી શ્રી નરેન્દ્ર મોદીએ , કોરિયા પ્રજાસત્તાકના રાષ્ટ્રપતિ મહામહીમ શ્રી યુન સુક યેઓલ સાથે 20 મે 2023 ના રોજ હિરોશિમામાં G-7 સમિટની બાજુમાં મુલાકાત કરી.
નેતાઓએ ભારત-રિપબ્લિક ઓફ કોરિયા વિશેષ વ્યૂહાત્મક ભાગીદારીની પ્રગતિની સમીક્ષા કરી અને ખાસ કરીને વેપાર અને રોકાણ, ઉચ્ચ ટેકનોલોજી, આઇટી હાર્ડવેર ઉત્પાદન, સંરક્ષણ, સેમિકન્ડક્ટર્સ અને સંસ્કૃતિના ક્ષેત્રોમાં દ્વિપક્ષીય સહયોગને મજબૂત કરવાની રીતો પર ચર્ચા કરી.
નેતાઓએ નોંધ્યું હતું કે બંને દેશો આ વર્ષે રાજદ્વારી સંબંધોની સ્થાપનાની 50મી વર્ષગાંઠની ઉજવણી કરી રહ્યા છે અને તેમના સહયોગને વધુ વધારવા માટે સંમત થયા છે.
રાષ્ટ્રપતિ યુન સુક યેઓલે G-20ના પ્રધાનમંત્રીના નેતૃત્વની પ્રશંસા કરી અને તેમનો ટેકો આપ્યો. પ્રધાનમંત્રી આ વર્ષે સપ્ટેમ્બરમાં G20 લીડર્સ સમિટ માટે રાષ્ટ્રપતિ યૂનની ભારત મુલાકાતની આતુરતાથી રાહ જોઈ રહ્યા છે.
પ્રધાનમંત્રીએ રિપબ્લિક ઓફ કોરિયાની ઈન્ડો-પેસિફિક વ્યૂહરચના અને તેમાં ભારત સાથે જોડાયેલા મહત્વનું સ્વાગત કર્યું.
નેતાઓએ પ્રાદેશિક વિકાસ પર પણ હકારાત્મક વિચારોનું આદાન પ્રદાન કર્યું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ભારત છોડો ચળવળમાં ભાગ લેનારા સ્વાતંત્ર્ય સેનાનીઓને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ ભારત છોડો ચળવળમાં ભાગ લેનારા સ્વાતંત્ર્ય સેનાનીઓને શ્રદ્ધાંજલિ આપી છે. શ્રી મોદીએ કહ્યું કે ગાંધીજીના નેતૃત્વમાં ભારત છોડો આંદોલને ભારતને સંસ્થાનવાદી શાસનમાંથી મુક્ત કરવામાં મુખ્ય ભૂમિકા ભજવી હતી. શ્રી મોદીએ આ અવસર પર એક વીડિયો સંદેશ દ્વારા પોતાના વિચારો પણ શેર કર્યા હતા.
એક ટ્વીટમાં, પ્રધાનમંત્રીએ કહ્યું;
“ભારત છોડો ચળવળમાં ભાગ લેનારા મહાન લોકોને શ્રદ્ધાંજલિ. ગાંધીજીના નેતૃત્વ હેઠળ, આ ચળવળએ ભારતને સંસ્થાનવાદી શાસનમાંથી મુક્ત કરવામાં મુખ્ય ભૂમિકા ભજવી હતી. આજે ભારત એક અવાજે કહી રહ્યું છે:
ભ્રષ્ટાચાર ભારત છોડો.
રાજવંશ ભારત છોડો.
તુષ્ટિકરણ ભારત છોડો.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતે દૈનિક સ્તરે સૌથી વધુ સાજા થયેલા દર્દીઓની સંખ્યા નોંધાવી નવી સિદ્ધિ હાંસલ કરી
છેલ્લા 24 કલાકમાં 68,584 દર્દીઓ સ્વસ્થ થયા
26 રાજ્યો અને કેન્દ્રશાસિત પ્રદેશોએ 70%થી વધુ સાજા થવાનો દર નોંધાવ્યો
છેલ્લા 24 કલાકમાં 11.7 લાખથી વધુની સૌથી વધુ એકલ પરીક્ષણોની સિદ્ધિ સાથે સુમેળ સાધતા ભારતે સફળતાની વધુ એક સિદ્ધિ હાંસલ કરી છે.
ભારતે એક જ દિવસમાં સૌથી વધુ સાજા થયેલા કેસની સંખ્યા નોંધાવી છે. છેલ્લા 24 કલાકમાં 68,584 કોવિડ -19 દર્દીઓ સ્વસ્થ થઈ ગયા છે અને તેમને રજા આપવામાં આવી છે. પરિણામે સાજા થયેલા દર્દીઓની સંખ્યા વધારા સાથે આશરે 30 લાખ જેટલી  થઈ છે.
આ સાથે કોવિડ-19 દર્દીઓમાં ભારતનો સાજા થવાનો દર 77%  ને પાર થઈ ગયો છે. સાજા થયેલા દર્દીઓની સંખ્યા સક્રિય કેસ  કરતાં 21.5 લાખ વધુ થઇ ગઈ છે.
સાજા થયેલા દર્દીઓ આજની તારીખે સક્રિય કેસ કરતા 3.6 ગણા વધી ગયા છે. સાજા થયેલા દર્દીઓની વિક્રમજનક સંખ્યાએ સુનિશ્ચિત કર્યું છે કે દેશનું વાસ્તવિક કેસ ભારણ અર્થાત સક્રિય કેસમાં ઘટાડો થયો છે અને હાલમાં કુલ પોઝિટીવ કેસના ફક્ત 21.16% છે.
હોસ્પિટલોમાં સુધારેલ અને અસરકારક તબીબી સારવાર, નિરીક્ષણ હેઠળ હોમ આઇસોલેશન, નોન-ઇન્વેસિવ ઓક્સિજન સપોર્ટનો ઉપયોગ, તાત્કાલિક અને સમયસર સારવાર માટે દર્દીઓને લઇ જવા માટે એમ્બ્યુલન્સની સુધારેલી સેવાઓ, નવી દિલ્હીની એઇમ્સ દ્વારા ટેલિ-પરામર્શ સત્રો દ્વારા કોવિડ-19 દર્દીઓની સારવાર માટેના તબીબી વ્યવસ્થાપન કુશળતામાં સુધારો લાવવા તકનીકી માર્ગદર્શન, સ્ટીરોઇડ્સ અને એન્ટિ-કોગ્યુલેન્ટ્સનો ઉપયોગ, વગેરે એકીકૃત કાર્યક્ષમ દર્દીના સંચાલનમાં પરિણમે છે.
આ સુવિધાઓએ સુનિશ્ચિત કર્યું છે કે ભારતનો મૃત્યુદર  વૈશ્વિક સરેરાશ  ની નીચે જળવાઈ રહ્યો છે. જેમાં દરરોજ ઘટાડો જોવા મળી રહ્યો છે, જે આજે 1.75% ની સપાટીએ પહોંચ્યો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ભગવાન બિરસા મુંડાને તેમની જયંતિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ભગવાન બિરસા મુંડાને તેમની જયંતિ નિમિત્તે શ્રદ્ધાંજલિ અર્પણ કરી છે.
પ્રધાનમંત્રીએ કહ્યું, "ભગવાન બિરસા મુંડા જીને તેમની જન્મજયંતિ નિમિત્તે શત-શત નમન. તેઓ શોષિત અને વંચિત વર્ગની સુખાકારીના જીવન માટે લડનારા ગરીબોના ખરા મસિહા હતા. સ્વતંત્રતા ચળવળમાં તેમનું યોગદાન અને સામાજિક સંવાદિતા માટેના તેમણે કરેલા પ્રયત્નો દેશવાસીઓને હંમેશા પ્રેરણા આપશે."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીની યુએસના અગ્રણી આરોગ્ય નિષ્ણાતોના જૂથ સાથે મુલાકાત
પ્રધાનમંત્રી શ્રી નરેન્દ્ર મોદી આજે ન્યુયોર્ક, યુએસએમાં આરોગ્ય ક્ષેત્રના અગ્રણી યુએસ નિષ્ણાતોના જૂથને મળ્યા હતા.
પ્રધાનમંત્રી અને નિષ્ણાતોએ ગુણવત્તાયુક્ત આરોગ્યસંભાળ માટે ડિજિટલ ટેક્નોલોજીનો ઉપયોગ, એકીકૃત દવા પર વધુ ધ્યાન અને આરોગ્યસંભાળની બહેતર તૈયારી સહિત આરોગ્ય ક્ષેત્રને લગતી વિવિધ બાબતો પર ચર્ચા કરી હતી.
આ ક્રિયાપ્રતિક્રિયામાં ભાગ લેનાર નિષ્ણાતોની વિગતો નીચે મુજબ છે:
• ડૉ. પીટર હોટેઝ, નેશનલ સ્કૂલ ઓફ ટ્રોપિકલ મેડિસિન, ટેક્સાસના સ્થાપક ડીન
• ડૉ. સુનિલ એ. ડેવિડ, ટેક્સાસ સ્થિત ViroVaxના CEO
• ડૉ. સ્ટીફન ક્લાસ્કો, જનરલ કેટાલિસ્ટના સલાહકાર
• ડૉ. લૉટન આર. બર્ન્સ, હેલ્થકેર મેનેજમેન્ટના પ્રોફેસર, વૉર્ટન સ્કૂલ, યુનિવર્સિટી ઑફ પેન્સિલવેનિયા
• ડૉ. વિવિયન એસ. લી, સ્થાપક પ્રમુખ, વેરીલી લાઈફ સાયન્સ
• ડૉ. પીટર એગ્રે, ચિકિત્સક, નોબેલ પુરસ્કાર વિજેતા અને મોલેક્યુલર બાયોલોજીસ્ટ, જોન્સ હોપકિન્સ બ્લૂમબર્ગ સ્કૂલ ઓફ પબ્લિક હેલ્થ અને જોન્સ હોપકિન્સ સ્કૂલ ઓફ મેડિસિન ખાતે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી મોદી પ્રધાનમંત્રી કાર્યાલયનાં અધિકારીઓ અને કર્મચારીઓને મળ્યાં
પ્રધાનમંત્રી શ્રી નરેન્દ્ર મોદી આજે સાઉથ બ્લોકમાં પ્રધાનમંત્રી કાર્યાલય ના અધિકારીઓ અને કર્મચારીઓને મળ્યાં હતા.
પ્રધાનમંત્રીના અગ્ર સચિવ શ્રી નૃપેન્દ્ર મિશ્રા, રાષ્ટ્રીય સુરક્ષા સલાહકાર  શ્રી અજિત દોવાલ, અધિક અગ્ર સચિવ શ્રી પી. કે. મિશ્રા અને સચિવ શ્રી ભાસ્કર ખુલ્બે સહિત પીએમઓના વરિષ્ઠ અધિકારીઓએ તાજેતરમાં સંપન્ન થયેલી લોકસભાની ચૂંટણીમાં ભવ્ય વિજય મેળવવા બદલ પ્રધાનમંત્રીને અભિનંદન પાઠવ્યાં હતા.
પ્રધાનમંત્રીએ છેલ્લાં પાંચ વર્ષ દરમિયાન પ્રધાનમંત્રી કાર્યાલયનાં પ્રયાસો અને પ્રતિબદ્ધતાની પ્રશંસા કરી હતી તેમજ દરેકને ભારતનાં લોકોની આશાઓ અને આકાંક્ષાઓ પૂર્ણ કરવામાં મહત્ત્વપૂર્ણ ભૂમિકા ભજવવા વધારે કામ કરવા પુનઃકટિબદ્ધ થવાની અપીલ કરી હતી.
તેમણે જણાવ્યું હતું કે, દેશની જનતાને સરકાર પાસેથી ઘણી મોટી અપેક્ષાઓ છે અને આ અપેક્ષાઓ ટીમ પીએમઓને ઊર્જા અને ઉત્સાહ સાથે કામ કરવા સૌથી વધુ મહત્ત્વ પ્રદાન કરે છે.
પોતાની ટીમનાં દરેક અને તમામ સભ્યોની કામગીરીની પ્રશંસા કરીને પ્રધાનમંત્રીએ કહ્યું હતું કે, છેલ્લા પાંચ વર્ષ તેમના પોતાના માટે પણ શીખવાનાં વર્ષો હતા.
તેમણે પીએમઓનાં અધિકારીઓનાં પરિવારનાં સભ્યોને તેમની શુભેચ્છાઓ અને અભિનંદન પણ પાઠવ્યાં હતા.
RP
(Visitor Counter : 116
આદિવાસી બાબતોનું મંત્રાલય
ટ્રાઇબલ ગેધરર્સ તેમનું કામ સલામતી સાથે કરે એ સુનિશ્ચિત કરવા યુનિસેફ અને ડબલ્યુએચઓ સાથે જોડાણમાં ટ્રાઇફેડે એસએચજી માટે વેબિનાર દ્વારા ડિજિટલ અભિયાન શરૂ કર્યું
આ અભિયાન દ્વારા 50 લાખ ટ્રાઇબલ ગેધરર્સ સુધી પહોંચવામાં આવશે
ટ્રાઇફેડે આજે ટ્રાઇબલ ગેધરર્સ તેમની કામગીરી સલામત રીતે કરી શકે એ સુનિશ્ચિત કરવા કોવિડ-19 પ્રતિભાવ અને મુખ્ય નિવારણાત્મક પગલાં પર મૂળભૂત કામગીરી હાથ ધરવા એના તાલીમાર્થીઓ અને સ્વયંસહાય જૂથો ને વેબનાર મારફતે વર્ચ્યુઅલ ટ્રેનિંગ આપવાની શરૂઆત કરી હતી. એનો ઉદ્દેશ 18,000થી વધારે સહભાગીઓ સુધી પહોંચવાનો અને તમામ 27 રાજ્યોમાં જનજાતિ વિસ્તારોને આવરી લેવાનો છે. ટ્રાઇબલ ગેધરર્સ સલામતી સાથે કામ કરી શકે એ સુનિશ્ચિત કરવા ટ્રાઇફેડે આ કામમાં સંકળાયેલા સ્વયંસહાય જૂથો  માટે ડિજિટલ અભિયાનને પ્રોત્સાહન આપવા ડિજિટલ સંચાર વ્યૂહરચના વિકસાવવા માટે યુનિસેફ અને ડબલ્યુએચઓ સાથે જોડાણ કર્યું છે, જેમાં સોશિયલ ડિસ્ટન્સિંગના મહત્ત્વ વિશે જાણકારી આપે છે.
સહભાગીઓને સંબોધન કરતા ટ્રાઇફેડના એમડી શ્રી પ્રવીર ક્રિષ્નાએ કહ્યું હતું કે, કોવિડ-19 રોગચાળા દરમિયાન ટ્રાઇબલ ગેધરર્સની સલામતી અમારી સર્વોચ્ચ પ્રાથમિકતા છે અને અમે એ સુનિશ્ચિત કર્યું છે કે, ટ્રાઇબલ ગેધરર્સ આદિવાસી ઉત્પાદનોની સલામતી સાથે ખરીદીનું કાર્ય કરે. આ ડિજિટલ અભિયાનનો ઉદ્દેશ 50 લાખ આદિવાસીઓ સુધી પહોંચવાનો છે, જેથી તેમની સલામતી સુનિશ્ચિત થાય. અત્યારે ઘણા વિસ્તારોમાં માઇનોર ફોરેસ્ટ પ્રોડ્યુસ /નોન ટિમ્બર પ્રોડ્યુસ નાં કલેક્શન અને લણણી માટે પીક સિઝન છે. તેમની સલામતી પ્રદાન કરવા અને તેમની આજીવિકા સુનિશ્ચિત કરીને આદિવાસીઓના સ્વાસ્થ્યની સલામતી અને તેમનું અર્થતંત્ર જાળવવા ચોક્કસ નીતિગત પગલાં લેવાની જરૂર છે.
યુનિસેફ ડિજિટલ મલ્ટિમીડિયા કન્ટેન્ટ સ્વરૂપે એસએચજી સેન્ટરને જરૂરી ટેકો આપે છે, વર્ચ્યુલ તાલીમ માટે વેબનારો , સોશિયલ મીડિયા અભિયાનો  અને વન્ય રેડિયો સ્વરૂપે એસએચજી કેન્દ્રોને જરૂરી ટેકો આપે છે. ઉપરાંત ટ્રાઇફેડ આર્ટ ઓફ લિવિંગ ફાઉન્ડેશનની #iStandWithHumanity પહેલ સુધી પહોંચ્યું છે, જે આદિવાસી સમુદાયના અસ્તિત્વ માટે અતિ જરૂરી ભોજન અને રાશન પ્રદાન કરવામાં આદિવાસી પરિવારોને સાથસહકાર આપે છે.
કુલ 1205 વન ધન વિકાસ કેન્દ્રો ને 27 રાજ્યો અને 1 કેન્દ્રશાસિત પ્રદેશમાં મંજૂરી આપવામાં આવી છે, જેમાં આશરે 18,075 વન ધન સેલ્ફ હેલ્ફ ગ્રૂપ સંકળાયેલા છે. એમાં યોજનામાં 3.6 લાખથી વધારે આદિવાસીઓ સંકળાયેલા છે. 15,000 એસએચજી સાથે શરૂ કરીને આ એસએચજીને ડિજિટલ તાલીમ કાર્યક્રમ દ્વારા વન ધન સોશિયલ ડિસ્ટન્સિંગ અવેરનેસ કમ લાઇવ્લિહૂડ સેન્ટર્સ તરીકે પ્રોત્સાહન આપવામાં આવશે. એસએચજી સોશિયલ ડિસ્ટન્સિંગ વિશે સમુદાય વચ્ચે જાગૃતિ લાવશે અને પગલાંઓને અનુસરશે. કોવિડ-19 દરમિયાન એનટીએફપી સાથે સંબંધિત શું કરવું અને શું ન કરવું એની સલાહ ધ્યાનમાં લેવાની છે, જે વ્યક્તિગત સ્વચ્છતા જાળવવા માટેની સૂચિત પ્રેક્ટિસ પૂરી પાડે છે, કેશલેસ પ્રેક્ટિસ અપનાવે છે તથા અન્ય વહેંચવામાં આવશે.
RP
પ્રધાનમંત્રીનું કાર્યાલય
પ્રધાનમંત્રીએ લોકોને શ્રી ગુરુ ગ્રંથ સાહિબ જીના પ્રકાશ પર્વ નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ લોકોને શ્રી ગુરુ ગ્રંથ સાહિબ જીના પ્રકાશ પર્વના પવિત્ર પ્રસંગે શુભેચ્છા પાઠવી છે.
એક ટ્વિટમાં પ્રધાનમંત્રીએ કહ્યું;
"શ્રી ગુરૂ ગ્રંથ સાહિબ જીના પ્રકાશ પર્વના પવિત્ર પ્રસંગે શુભેચ્છાઓ, જેમના ઉમદા સિદ્ધાંતો, કરુણા, ન્યાય અને સમાનતા પ્રત્યે ભાર સમગ્ર માનવજાતને માર્ગદર્શન આપે છે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(